טארי איסון

טארי ג'ורדן איסון (באנגלית: Tari Jordan Eason; נולד ב-10 במאי 2001) הוא כדורסלן אמריקאי המשחק בעמדת הפאוור פורוורד ביוסטון רוקטס.

קריירה
לאחר ששיחק בקבוצות של בתי ספר תיכון בוושינגטון, בחר איסון להצטרף לקבוצת הכדורסל של אוניברסיטת סינסינטי.
ב-26 בפברואר 2021 רשם שיא עונתי של 20 נקודות, 13 ריבאונדים ושלוש חסימות בניצחון 91–71 על אוניברסיטת טוליין. בשנתו היחידה בסינסינטי הוא העמיד ממוצעים של 7.3 נקודות, 5.9 ריבאונדים, 1.3 חסימות ו-1.2 חטיפות למשחק. בתום העונה עבר לשחק עבור אוניברסיטת המדינה של לואיזיאנה, ובעונתו היחידה שם העמיד ממוצעים של 16.9 נקודות, 6.6 ריבאונדים ו-1.9 חטיפות למשחק. ב-25 במרץ 2022 הכריז על מועמדותו לדראפט 2022 ב-NBA.

בדראפט נבחר איסון בבחירה ה-17 על ידי יוסטון רוקטס, ולאחר מכן הצטרף לסגל הקבוצה לטורניר ליגת הקיץ של ה-NBA. בהופעת הבכורה שלו בטורניר קלע ארבע עשרה נקודות והוסיף שלושה עשר ריבאונדים בניצחון 91–77 על אורלנדו מג'יק, ובתום הליגה נבחר לחמישיית הטורניר.

סטטיסטיקות הקריירה

בעונה הסדירה של ה-NBA

קישורים חיצוניים

הערות שוליים

כדורסלנים אמריקאים
וירג'יניה: כדורסלנים
כדורסלני אוניברסיטת סינסינטי
כדורסלני אוניברסיטת המדינה של לואיזיאנה
כדורסלני יוסטון רוקטס
בחירות דראפט של יוסטון רוקטס
אמריקאים שנולדו ב-2001